KOMISIJOS NUOMONĖ pagal Sutarties dėl Europos Sąjungos veikimo 294 straipsnio 7 dalies c punktą dėl Europos Parlamento padarytų pakeitimų Tarybos pozicijoje dėl pasiūlymo dėl EUROPOS PARLAMENTO IR TARYBOS REGLAMENTO dėl miesto ir tolimojo susisiekimo autobusų transporto keleivių teisių, iš dalies keičiančio Reglamentą (EB) Nr. 2006/2004 /* KOM/2010/0469 galutinis - COD 2008/0237 */





[pic] | EUROPOS KOMISIJA | Briuselis, 2010.9.6 KOM(2010) 469 galutinis 2008/0237 (COD) KOMISIJOS NUOMONĖpagal Sutarties dėl Europos Sąjungos veikimo 294 straipsnio 7 dalies c punktądėl Europos Parlamento padarytų pakeitimųTarybos pozicijoje dėlpasiūlymo dėl EUROPOS PARLAMENTO IR TARYBOS REGLAMENTO dėl miesto ir tolimojo susisiekimo autobusų transporto keleivių teisių, iš dalies keičiančio Reglamentą (EB) Nr. 2006/2004 2008/0237 (COD) KOMISIJOS NUOMONĖ pagal Sutarties dėl Europos Sąjungos veikimo 294 straipsnio 7 dalies c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo dėl EUROPOS PARLAMENTO IR TARYBOS REGLAMENTO dėl miesto ir tolimojo susisiekimo autobusų transporto keleivių teisių, iš dalies keičiančio Reglamentą (EB) Nr. 2006/2004 1. PAGRINDINIAI FAKTAI Pasiūlymas perduotas Europos Parlamentui ir Tarybai 2008 m. gruodžio 5 d. Europos Parlamento nuomonė po pirmojo svarstymo pateikta 2009 m. balandžio 23 d. Europos ekonomikos ir socialinių reikalų komiteto nuomonė pateikta 2009 m. liepos 16 d. Tarybos pozicija vienbalsiai priimta 2010 m. kovo 11 d. Europos Parlamento nuomonė po antrojo svarstymo pateikta 2010 m. liepos 6 d. 2. Pasiūlymo tikslas Teisės akto pasiūlymo tikslas – nustatyti vidaus ir tarpvalstybiniais maršrutais vykstančių miesto ir tolimojo susisiekimo autobusų transporto keleivių teises. Tarp numatytų teisių – būtiniausios taisyklės dėl informacijos teikimo visiems keleiviams prieš kelionę ir jos metu, atsakomybė įvykus nelaimingam atsitikimui kelyje, pagalba ir kompensacijos nutrūkus kelionei, priemonės, taikomos vėlavimo atveju ir speciali pagalba riboto judumo asmenims. Pasiūlyme numatyta įsteigti nepriklausomas nacionalines ginčų sprendimo įstaigas; tokios įstaigos numatytos ir esamuose oro susisiekimo ir geležinkelių transporto sektorių teisės aktuose. 3. Komisijos nuomonė dėl Europos Parlamento padarytų pakeitimų 3.1 Komisijos pozicijos santrauka Europos Parlamentas priėmė 50 pakeitimų. Komisija visiškai pritaria 5 pakeitimams (11, 20, 33, 37, 38), iš esmės – 3 pakeitimams (15, 16 ir 50), kuriais paprasčiausiai išbraukiamos kai kurios Tarybos pozicijos nuostatos, ir pritaria 39 pakeitimams su sąlyga, kad jie bus performuluoti (1, 2, 3, 4, 5, 6, 7, 8, 9, 10, 12, 13, 14, 17, 18, 19, 22, 23, 24, 25, 26, 27, 28, 29, 30, 31, 32, 34, 39, 40, 41, 42, 44, 45, 46, 47, 48, 49, 51). Komisija atmeta 21, 35 ir 36 pakeitimus. Komisija pritaria Europos Parlamento pastangoms sustiprinti nuostatas, kurias įgyvendinant būtų galima padidinti keleivių apsaugą, palyginti su Tarybos pozicijoje numatyta apsauga. Daugeliu klausimų Europos Parlamento priimti pakeitimai nukrypsta nuo Tarybos pozicijos. Tačiau Komisija įsitikinusi, kad kompromisą bus galima rasti pasitelkus taikinimo procedūrą. 3.2 Parlamento pakeitimai per antrąjį svarstymą 3.2.1 Pakeitimai, kuriems pritarta Komisija pritaria 11, 20, 33, 37 ir 38 pakeitimams. Pakeitimais aiškiau išdėstomos su vėlavimu susijusios konstatuojamosios dalys (17 konstatuojamoji dalis), apibrėžtys (termino „vežėjas“ – 3 straipsnio g punkte) ir nuostatos (14 straipsnio 1 dalies b punkto i papunktis, 19 straipsnio 1 dalis ir 19 straipsnio 1 dalies a punktas) ir taip pagerinama teisės akto teksto kokybė arba padidinama keleivių apsauga. 3.2.2 Pakeitimai, kuriems pritariama su sąlyga, kad jie bus performuluoti, arba pritariama iš esmės Taikymo sritis Komisija pritaria pakeitimams, susijusiems su reglamento projekto taikymo sritimi (2 straipsnis), kuriais, palyginti su Tarybos pozicija, ribojama valstybių narių galimybė suteikti keleivių teisių taikymo išimtis teikiant tam tikrų rūšių paslaugas, pavyzdžiui, vidaus paslaugas ir vietos paslaugas (t. y. miesto, priemiestinio ir regioninio susisiekimo paslaugas), ir ribojamas tokių išimčių taikymo laikotarpis, nes šiais pakeitimais didinama keleivių apsauga. Tačiau, siekiant užtikrinti aiškumą, darnumą ir teisinį tikrumą, 1, 13, 14, 17 ir 18 pakeitimus reikėtų performuluoti. Komisija pritaria 15 ir 16 pakeitimams (išbraukta nuostata, kuria valstybėms narėms suteikiama galimybė į taikymo sritį neįtraukti vidaus ir tarptautinių paslaugų, jei didelė jų dalis teikiama už ES ribų), siekdama užtikrinti, kad šis keleivių teisių srities teisės aktas būtų taikomas plačiai. Tačiau Komisija, siekdama rasti kompromisą su Taryba, pripažįsta, kad taikymo sritis tikriausiai galėtų būti išplėsta tik laikantis lankstesnio požiūrio, t. y. būtų galima taikyti išimtį pirmiau minėtoms paslaugoms, tačiau 2 straipsnio 5 dalyje turėtų būti pateiktas ilgesnis straipsnių, kurių atžvilgiu netaikoma išimtis, sąrašas nei siūlomas Tarybos. Kompensavimas ir pagalba nelaimingų atsitikimų atveju Komisija pritaria su kompensavimu ir pagalba nelaimingų atsitikimų atveju susijusiems pakeitimams, kuriais padidinama keleivių apsauga, palyginti su Tarybos pozicijoje numatyta apsauga. Tačiau, kad pakeitimai būtų suderinami su esamais teisės aktais, susijusiais su motorinių transporto priemonių valdytojų atsakomybe, ir kad taip būtų pasiektas susitarimas su Taryba, 2, 3, 4, 22, 23, 24 ir 25 pakeitimus reikėtų iš esmės performuluoti. Neįgalieji ir riboto judumo asmenys Komisija pritaria su neįgaliaisiais ir riboto judumo asmenimis susijusiems pakeitimams, kuriais patobulinamos nuostatos dėl tokių asmenų galimybės naudotis miesto ir tolimojo susisiekimo autobusų transporto paslaugomis, palyginti su Tarybos pozicijoje numatytomis nuostatomis. Tačiau, siekiant užtikrinti aiškumą, darnumą ir teisinį tikrumą, 5, 6, 7, 8, 9, 18, 19, 26, 27, 28, 29, 30, 31, 32, 34 ir 51 pakeitimus reikėtų performuluoti. Kelionės atšaukimas arba vėlavimas Komisija pritaria pakeitimams, susijusiems su keleivių teisėmis atšaukus miesto ir tolimojo susisiekimo autobusų transporto paslaugas arba vėluojant jas suteikti, kuriais padidinama keleivių apsauga, pavyzdžiui, numatomos geresnės kompensavimo ir pagalbos teikimo sąlygos. Tačiau, siekiant užtikrinti aiškumą, darnumą ir teisinį tikrumą, 10, 39, 40, 41 ir 42 pakeitimus reikėtų performuluoti. Komisija iš principo pritaria 44 pakeitimui (naujasis 22a straipsnis, kuriuo vežėjams nustatomas įpareigojimas bendradarbiauti su atitinkamomis suinteresuotosiomis šalimis, kad būtų galima užtikrinti, kad keleiviais būtų rūpinamasi geriau). Tačiau Komisija, siekdama rasti kompromisą su Taryba, pripažįsta, kad gali prireikti lankstesnio požiūrio į šį operatoriams nustatytą bendradarbiavimo įpareigojimą. Informavimas Komisija pritaria pakeitimams, susijusiems su informacijos apie transporto paslaugas, jų teikimą ir keleivių teises, teikimu, kuriais keliautojams sudaromos geresnės sąlygos, palyginti su Tarybos pozicijoje numatytomis sąlygomis. Tačiau, siekiant užtikrinti aiškumą, darnumą ir teisinį tikrumą, 12, 45 ir 46 pakeitimus reikėtų performuluoti. Skundų nagrinėjimas ir vykdymo užtikrinimas Komisija pritaria pakeitimams, susijusiems su skundų nagrinėjimo tvarkos nustatymo ir nacionalinių vykdymo užtikrinimo įstaigų skyrimo sąlygomis, kuriais padidinama keleivių apsauga ir sudaromos sąlygos lengviau įsteigti veiksmingas administracines struktūras. Tačiau, siekiant užtikrinti aiškumą, darnumą ir teisinį tikrumą, 47, 48 ir 49 pakeitimus reikėtų performuluoti. Komisija iš esmės pritaria 50 pakeitimui : 27 straipsnio 3 dalies pakeitimas, kad nepriklausomos skundų nagrinėjimo programos būtų taikomos plačiau, apimant šio reglamento 5–7 straipsnius. Tačiau Komisija, siekdama rasti kompromisą su Taryba, pripažįsta, kad, siekiant užtikrinti teisinį nacionalinės teisės ir ES teisės nuoseklumą, gali prireikti lankstesnio požiūrio į šią nuostatą, pagal kurį iš 27 straipsnio 3 dalies taikymo srities būtų išbrauktas 7 straipsnis, nes 7 straipsnyje daroma nuoroda į nacionalinius su atsakomybe susijusius teisės aktus, kuriuose nustatyti teisinės kontrolės terminai gali skirtis nuo šiame reglamente nustatytų procedūrų vykdymo terminų. 3.2.3 Atmesti pakeitimai Komisija atmeta 21 pakeitimą (termino „kelionių operatorius“ apibrėžtis 3 straipsnio k punkte), nes apibrėžtyje išbraukus nuorodą į pardavėją nebūtų laikomasi šio reglamento projekto teisinės struktūros ir nebūtų užtikrinta atitiktis esamiems keleivių teisių srities teisės aktams, pavyzdžiui, reglamentams 1107/2006 ir 1371/2007. Komisija atmeta 35 ir 36 pakeitimus, kuriais siekiama išbraukti 18 straipsnio 1 ir 2 dalis, pagal kurias valstybėms narėms suteikiama galimybė netaikyti vidaus reguliarių paslaugų teikėjams reikalavimo taikyti šio reglamento III skyriaus nuostatas, jei valstybės narės užtikrina, kad neįgaliųjų ir riboto judumo asmenų apsaugos lygis būtų bent toks pat kaip šiame reglamente nustatytas lygis. 18 straipsnio 1 ir 2 dalių nuostatos naudingos, nes jomis valstybėms narėms suteikiamas reikiamas lankstumas, kad prireikus nacionaliniu lygmeniu būtų išlaikytas didesnis apsaugos lygis, užtikrinant, kad kitose valstybėse narėse būtų pasiektas bent toks apsaugos lygis, koks numatytas reglamente.